stanford-oval/wikipedia huggingface dataset:
טבלת מקטעים כללית
טבלת מקטעים מקומית

טבלת מקטעים מקומית (אנ') דומה לטבלת מקטעים כללית, אולם עוסקת במקטעים של תוכנית ספציפית ולא של מערכת ההפעלה כולה. מספר טבלאות כאלו עשויות להיות מוגדרות על ידי ה-GDT, אם כי רק אחת רלוונטית בכל פעם, לרוב זו שקשורה בתוכנית הנוכחית.
לקריאה נוספת

שרה פולק, מבוא למערכות מחשב ואסמבלי (עמ' 379–383), הוצאת מטח, 2006
עידן פסט, פיתוח מערכות הפעלה - חלק ב', Digital Whisper 31, 2012, עמ' 12-19
הערות שוליים

↑  עידן פסט, פיתוח מערכות הפעלה - חלק ב', Digital Whisper 31, 2012, עמ' 12
ביאורים

↑  האיור מעט לא מדויק ואם יש ניגוד בינו לבין התוכן בפסקה - הטעות היא בתרשים ולא בתוכן הפסקה
מבנה ה-GDT במערכת עם ארכיקטורת x86-64
קבל-על

תיאור סכמטי של קבל־על
קבל־על (באנגלית: Supercapacitor) הוא קבל בעל יכולת קיבול גבוהה משמעותית מקבל רגיל, אך עם הגבלת מתח נמוכה יותר. קבלי על יכולים להיחשב כהתקן ביניים בין קבל אלקטרוליטי וסוללה נטענת: קבל־על יכול לאגור עד פי 100 יותר אנרגיה חשמלית מקבל רגיל בגודל פיזי דומה, ובעל יכולת טעינה/פריקה מהירות יותר ומספר מחזורי טעינה גדול יותר מסוללה נטענת רגילה. קבלי־על נמצאים בשימוש במכשירים הדורשים פריקה/טעינה מהירה, כגון: מכוניות, אוטובוסים, מעליות, מנופים ורכבות.
סוגים

קיימים מספר סוגים שונים של קבלי־על:
קבל דו־שכבתי אלקטרוסטטי (EDLC)
פסאודו־קבל אלקטרוכימי
קבל־על היברידי
מאפיינים

קבל בהגדרתו בנוי משני לוחות מוליכים מקבילים עם מרחק קטן ביניהם, כאשר לוח אחד טעון במטען חיובי והאחר בשלילי כך שיש הפרש פוטנציאלים משמעותי ביניהם המאפשר מעבר של מטען ברגע שיש חיבור בין שני הלוחות. ההבדל בין קבל רגיל לקבל־על נעוץ בנוסחת הקיבול:
C=\varepsilon \left({\frac {A}{D}}\right)
C – קיבולת, "capacitance"
A – שטח פנים
ε – מקדם דיאלקטרי
D – מרחק בין הלוחות
מכאן, שכדי להשיג קיבול מקסימלי יש צורך להגדיל את שטח הפנים (A) ולהקטין את המרחק בין האלקטרודות (D). אפסילון הוא קבוע.
בקבל־על לא משתמשים במשטחים חלקים, אלא במשטח הבנוי מחומר נקבובי המגדיל בצורה משמעותית את שטח הפנים של האלקטרודות. בדרך כלל משתמשים בפחם פעיל המוליך טוב וניתן לנקב אותו בקלות, עד להגעה לגבול התאורטי של שטח פנים למסה (2000 מטר/גרם).
מבחינת המרחק, הקושי בהקטנת המרחק הוא פריקה ספונטנית בין האלקטרודות במרחק קרוב מאוד. בקבל־על מתגברים על הבעיה בעזרת שימוש בתופעת השכבה הכפולה המאפשרת בידוד על ידי שכבה של יונים מהממס הנצמדים לאלקטרודה הנגדית, ויוצרים עוד שכבה המכונה שכבת סולבציה. שכבה זו מאפשרת בידוד וקירוב האלקטרודות למרחק מינימלי, ובכך הגדלת הקיבול. השכבה הכפולה הזו יכולה להגיע לממדים של מולקולות בודדות, בניגוד לקבל רגיל בו המרחק הוא ננומטרים עד מילימטרים ספורים.
עקרון הפעולה

עיקרון הפעולה של קבל־העל גורם בסופו של דבר לקבל בעל שטח פנים גדול מאוד ומרחק זעיר עד מינימלי בין הלוחות.
עיקרון הפעולה של קבל רגיל: קבלים רגילים מאחסנים חשמל סטטי על ידי בניית מטענים מנוגדים המופרדים על ידי חומר מבודד (דיאלקטרי). השדה החשמלי בין הלוחות מקטב את המולקולות הנמצאות בין הלוחות וגורם להן להסתדר בכיוונים מנוגדים. הדבר מוריד את הכוח של השדה ומאפשר לקבל להכיל מטען יותר גדול עבור מתח נתון. מתואר בתמונה 1.
עיקרון הפעולה של קבל־על: קבלי־על מאחסנים יותר אנרגיה מקבל רגיל בעזר יצירת "שכבה כפולה" דקה מאוד של מטען בין הלוחות. לוחות אלו עשויים מחומר נקבובי, בדרך כלל על בסיס פחמן, הטבולים באלקטרוליט. על ידי כך יש להם שטח פנים גדול יותר המאפשר ללוחות להכיל הרבה יותר מטען עבור מתח נתון, ומכך יותר אנרגיה חשמלית. מתואר בתמונה 2.
שימושים

קבלי־העל תופסים מקום נרחב בשוק אחסון האנרגיה, ולפיכך נמצאים בשימוש במגוון תחומים.
מוצרי אלקטרוניקה: מחשבים ניידים, מנורות פלאש במצלמות דיגיטליות.
רפואה: דיפיברילטורים
תחבורה: רכבים היברידיים, חשמליות,בוסטרים.
צבא: טילים עם GPS, מכשירי קשר, מכשירי לייזר
שימוש נפוץ של קבלי־על הוא בטורבינות רוח, בהן נמצאים קבלי־על גדולים שעוזרים לווסת את זרימת החשמל הנוצרת מהרוח. בנוסף, ברכבים חשמליים או היברידיים משתמשים בקבל־על בתור מקור אנרגיה זמני המאפשר לאחסן אנרגיה שהייתה מתבזבזת בזמן עצירה ותחילת נסיעה.
דו"ח משנת 2020 העריך את שווי השוק של קבלי־על ב־3.27 מיליארד דולר ב־2019, והעריכו שיגיע עד 16.95 מיליארד דולר בשנת 2027.
הערות שוליים

↑  ד"ר אלה אוריון-לכמן, לטעון את הסוללה בטלפון במהירות שיא, באתר מכון דוידסון לחינוך מדעי, ‏12 בינואר 2017
↑  Electric double-layer capacitors | ELNA, www.elna.co.jp
↑  קבלי-על ונפלאות השכבה הכפולה, באתר הידען, ‏2014-02-04
↑  Nitin Choudhary, Chao Li, Hee-Suk Chung, Julian Moore, High-Performance One-Body Core/Shell Nanowire Supercapacitor Enabled by Conformal Growth of Capacitive 2D WS2 Layers, ACS Nano 10, 2016-10-17, עמ' 10726–10735 doi: 10.1021/acsnano.6b06111
↑  Wayback Machine, web.archive.org, ‏2014-01-10
↑  How do supercapacitors work?, Explain that Stuff, ‏2009-10-25
↑  Zhaoxiang Qi, Gary M. Koenig, Review Article: Flow battery systems with solid electroactive           materials, Journal of Vacuum Science & Technology B 35, 2017-05-12, עמ' 040801 doi: 10.1116/1.4983210
↑  Paulo R. Bueno, Nanoscale origins of super-capacitance phenomena, Journal of Power Sources 414, 2019-02-28, עמ' 420–434 doi: 10.1016/j.jpowsour.2019.01.010
↑  Z. Tehrani, D. J. Thomas, T. Korochkina, C. O. Phillips, Large-area printed supercapacitor technology for low-cost domestic green energy storage, Energy 118, 2017-01-01, עמ' 1313–1321 doi: 10.1016/j.energy.2016.11.019
↑  Allied Market Research, Supercapacitor Market to Reach $16.95 Billion by 2027: at 23.3% CAGR, GlobeNewswire News Room, ‏2020-07-07
| --- | --- |
בקרת זהויות :  NLI: 987007551920605171  BnF: cb17099183z (data)  GND: 4701310-2  LCCN: sh2007002091 
סוגי קבלי־על
תמונה 1 – עקרון הפעולה של קבל רגיל
תמונה 2 – עקרון הפעולה של קבל־על
מסדר עמיתי הכבוד

| --- | --- |

 
 מוטו: נאמן במעשה וצלול בכבוד In action faithful and in honour clear
 פרטים
 מדינה:  בריטניה חבר העמים הבריטי
 סוג:  מסדר אזרחי
 מפקד המסדר:  המונרך הבריטי
 המעניק:  המונרך הבריטי
 למען:  הישגים יוצאי דופן בתחומי האומנות, ספרות, מוזיקה, מדע, פוליטיקה, תעשייה והדת.
 זכאות:  כל אזרחי ממלכות חבר העמים הבריטי
 סטטוס:  מסדר פעיל
 דרגות וסוגים:  חבר המסדר (CH)
 נוסד:  4 ביוני 1917
 הענקות
 מספר החברים:  משתנה – עד 65 חברים בו־זמנית
 היררכיה
 עיטור גבוה יותר:  מסדר הכתר ההודי/מסדר ההצטיינות
 עיטור נמוך יותר:  מסדר המלך ג'ורג' החמישי
מסדר עמיתי הכבוד (באנגלית: Order of the Companions of Honour, או בראשי תיבות: CH) הוא מסדר של חבר העמים הבריטי.
המסדר נוסד בשנת 1917 על ידי המלך ג'ורג' החמישי. החברוּת בו מוענקת על ידי המונרך עבור הישגים יוצאי דופן בתחומי האומנות, ספרות, מוזיקה, מדע, פוליטיקה, תעשייה והדת. בראש המסדר עומד מונרך הממלכה המאוחדת וחבר העמים הבריטי, ומלבדו בכל זמן נתון יכולים להיות חברים בו עד 65 עמיתים ממדינות חבר העמים, בנוסף למספר חברי כבוד ממדינות אחרות.
חברות במסדר עמיתי הכבוד אינה מעניקה תואר אבירות, אך עם זאת החברים בו רשאיים לשאת את האותיות CH אחרי שמם. הענקת חברות במסדר נעשית לראות עיניו של המונרך, אך עשויה להיות מומלצת גם על ידי ראש הממשלה.
תיאור

עיטור המסדר מורכב ממדליה התלויה מסרט בצבע אדום, שלאורך הדפנות שלו משובצים ריבועים בצבע צהוב. המדליה היא בצורה אובלית אשר במרכזו ריבוע מוזהב הכולל איור של עץ אלון, בצידו השמאלי תלוי כתר המלוכה ובצידו הימני עומד אביר רכוב על סוס. לאורך דפנות המדליה ישנה טבעת אמייל בצבע כחול ולאורכה כתוב המוטו של המסדר: "נאמן במעשה וצלול בכבוד" (In action faithful and in honour clear). המדליה מחוברת לסרט בעזרת טבעת מתכת המתחברת למדליה בעזרת צורתו של כתר המלוכה המוצב מעל המדליה.
היסטוריה

תחילה הוגבל מספר החברים במסדר ל-50, אך מספרם גדל ב-1943 ל-65 חברים. החלוקה הפנימית נקבעה אז ל-45 מהממלכה המאוחדת, 7 לאוסטרליה, 2 לניו זילנד ודרום אפריקה, ו-9 לשאר המדינות; ב-1970 גדל המספר ל-47 מהממלכה המאוחדת, 2 לניו זילנד ו-9 לכל השאר; וב-1975 נוספו שני חברים לניו זילנד בעוד מספר החברים מכל שאר המדינות ירד ל-7.
הערות שוליים

↑  Companions of honour
| מסדרים ועיטורים בממלכה המאוחדת |
| --- | --- | --- |
| מסדרי אבירות | מסדרי אבירות |  |
| נוכחיים | הבירית • הדרדר • האמבט • מיכאל הקדוש וג'ורג' הקדוש • השירות המצוין • הוויקטוריאני המלכותי • ההצטיינות • השירות הקיסרי • האימפריה הבריטית • הכתר ההודי • עמיתי הכבוד • המלך ג'ורג' החמישי • המלך ג'ורג' השישי • המלכה אליזבת השנייה • המלך צ'ארלס השלישי • ג'ון הקדוש |  |
| היסטוריים | פטריק הקדוש • הגואלף המלכותי • כוכב הודו • האימפריה ההודית • הודו הבריטית • ההצטיינות ההודי  •  בורמה  • ויקטוריה ואלברט • מסדר המלך ג'ורג' הרביעי • מסדר המלך אדוארד השביעי |  |
| עיטורים צבאיים | עיטורים צבאיים |  |
| נוכחיים | צלב ויקטוריה • צלב הגבורה הניכרת • הצלב האדום המלכותי  צלב השירות המצוין (הצי המלכותי) • הצלב הצבאי (הצבא הבריטי) • צלב התעופה המצוינת • צלב חיל האוויר (חיל האוויר המלכותי) • מדליית מתנדבי המילואים של המלכה  ציון לשבח (אזכור בשדרים) • ציון המלכה לגבורה • ציון המלכה לגבורה באוויר • ציון המלכה על שירות משמעותי |  |
| היסטוריים | מדליית ההתנהגות המצוינת • מדליית הגבורה הניכרת  מדליית השירות המצוין (הצי המלכותי) • המדליה הצבאית (הצבא הבריטי) • מדליית התעופה המצוינת • מדליית חיל האוויר (חיל האוויר המלכותי)   מדליית ההתנהגות המצוינת של הכוח המערב אפריקאי המלכותי • מדליית ההתנהגות המצוינת של המלך לרובעי המלך האפריקאים • מדליית השירות המצוין ההודי |  |
| עיטורים אזרחיים | עיטורים אזרחיים |  |
| נוכחיים | צלב ג'ורג' • מדליית ג'ורג' • צלב אליזבת • מדליית המשטרה של המלכה • מדליית שירות כיבוי האש של המלכה • מדליית הגבורה של המלכה • מדליית הגבורה הימית  המדליה הוויקטוריאנית המלכותית • מדליית האימפריה הבריטית • מדליית הקוטב |  |
| היסטוריים | קאיזר אי הינד • מדליית אלברט • מדליית אדוארד  • מדליית הגבורה של האימפריה • מדליית הגבורה של המלך לאיחוד דרום אפריקה • מדליית המשטרה של הודו • מדליית המשטרה של ציילון • מדליית המשטרה של סיירה לאון • מדליית שירות כיבוי האש של סיירה לאון • מדליית המשטרה הקולוניאלית • מדליית קנדה |  |
האמונד (אינדיאנה)

| --- | --- |

מרכז העיר האמונד
 מדינה:  ארצות הברית ארצות הברית
 מדינה:  אינדיאנה אינדיאנה
 מחוז:  לייק
 ראש העיר:  תומאס מ. מק'דרמוט הבן (המפלגה הדמוקרטית)
 תאריך ייסוד:  4 בדצמבר 1883
 על שם:  ג'ורג' ה. האמונד
 שטח:  61.68 קמ"ר
 גובה:  178 מטרים
 אוכלוסייה:  ‏
  ‑ בעיר:  77,879 (2020)
  ‑ צפיפות:  1,323.04 נפש לקמ"ר (2020)
 קואורדינטות:  41°36′40″N 87°29′35″W﻿ / ﻿41.6111°N 87.4931°W﻿ / 41.6111; -87.4931 
 https://www.gohammond.com
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה האמונד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה האמונד(למפת אינדיאנה רגילה) אינדיאנפוליס פורט ויין אוונסוויל סאות' בנד בלומינגטון פישרס כרמל מישיגן ימת מישיגן  אילינוי קנטקי א ו ה י ו האמונד(למפת אינדיאנה מוגדלת) אינדיאנפוליס פורט ויין אוונסוויל סאות' בנד בלומינגטון פישרס כרמל מישיגן ימת מישיגן  אילינוי קנטקי א ו ה י ו האמונד  (למפת שיקגו מוגדלת) האמונד(למפת שיקגו רגילה) האמונד  he tabBackground:;tabBorder:#aaa;defaultTab:0;
האמונד (באנגלית: Hammond) היא עיר במחוז לייק שבמדינת אינדיאנה שבארצות הברית. העיר היא חלק מהמטרופולין של שיקגו, והעיר היחידה באינדיאנה שגובלת בשיקגו. העיר נוסדה באמצע המאה ה-19 על ידי מתיישבים והיא אחת הערים העתיקות ביותר בצפון מחוז לייק. על פי מפקד האוכלוסין של ארצות הברית לשנת 2020 האוכלוסייה עמדה על 77,879 תושבים והחליפה את גארי כעיר המאוכלסת ביותר במחוז לייק. מצפון העיר לדרומה, זורם ימת מישיגן עד לנהר קלומט הקטן שזורם ממזרח העיר למערבה לאורך גבולה הדרומי, שם הוא עובר מקו מדינת אילינוי לשדרת Cline. מסילות ברזל וכבישים מהירים רבים חוצים את העיר לרבות קו החוף הדרומי, הכביש המהיר בורמן וכביש האגרה של אינדיאנה. מקומות ידועים בעיר כוללים את הפארק סביב אגם וולף ואת הקזינו Horseshoe Hammond riverboat casino. בתור חלק מאזור חגורת החלודה, העיר האמונד הייתה עיר תעשייתית כמעט מראשיתה, אך היא גם ביתם של קמפוס של אוניברסיטת פרדו ורבעים היסטוריים רבים הבנויים בארכיטקטורת המגורים והמסחר של תחילת המאה ה-20.
גאוגרפיה

העיר שוכנת בגבולות אגם שיקגו, האב הקדמון של אגם מישיגן, וחלק ניכר משטחה מורכב משטחי דיונות ששוטחו לאחר מכן. רוב העיר נמצאת על אדמה חולית עם שכבת אדמה עליונה שחורה שעובייה המשתנה בין לא קיים לעובי של כמה מטרים. חלק ניכר מהחול הוסר למטרות כגון שימוש תעשייתי לייצור בטון וזכוכית. על פי מפקד האוכלוסין לשנת 2010 להאמונד שטח כולל של 64.45 קמ"ר, מתוכם 59 קמ"ר (91.54%) הם קרקע ו-5.45 קמ"ר (8.46%) הם מים.
גאוגרפיה > שכונות העיר

לייקפרונט (Lakefront)
מחוז מרינה (Marina District)
פייב פוינטס (Five Points)
רוברטסדייל (Robertsdale)
גני מים (Water Gardens)
צפון האמונד (North Hammond)
פארק פולאסקי (Pulaski Park)
מרכז העיר האמונד (Downtown Hammond)
מרכז האמונד (Central Hammond)
דרום האמונד (South Hammond)
וודמאר (Woodmar)
שלייכר (Schleicher)
הסוייל (Hessville)
גאוגרפיה > אגמים ונהרות

נהר גראנד קאלומט (חלקית)
אגם ג'ורג'
אגם מישיגן (חלקי)
נהר קאלומט הקטן (חלקית)
אגם אוקסבו
אגם וולף (חלקית)
גאוגרפיה > ערים, עיירות וכפרים סמוכים > אילינוי

ברנהאם
קאלומט סיטי
שיקגו
לנסינג
גאוגרפיה > ערים, עיירות וכפרים סמוכים > אינדיאנה

מזרח שיקגו
גארי
גריפית'
היילנד
מנסטר
וייטינג
דמוגרפיה > מפקד האוכלוסין לשנת 2020

| גזע / מוצא אתני | כמות 2010 | כמות 2020 | אחוז % 2010 | אחוז % 2020 |
| --- | --- | --- | --- | --- |
| לבנים (ללא היספנים) | 33,534 | 23,674 | 41.49% | 30.40% |
| שחורים | 17,568 | 19,584 | 21.73% | 25.15% |
| אינדיאנים | 145 | 112 | 0.18% | 0.14% |
| אסייתים | 753 | 611 | 0.93% | 0.78% |
| תושבי איי הפסיפיק | 9 | 21 | 0.01% | 0.03% |
| אחרים | 90 | 287 | 0.11% | 0.37% |
| מעורבים | 1,168 | 2,248 | 1.45% | 2.89% |
| היספני או לטיני (לבנים או שחורים) | 27,563 | 31,342 | 34.10% | 40.24% |
| סה"כ | 80,830 | 77,879 | 100.00% | 100.00% |
הערה: מפקד האוכלוסין של ארצות הברית מתייחס להיספנים/לטינים כאל קטגוריה אתנית. טבלה זו אינה כוללת לטינים בקטגוריות אחרות ומשייכת אותם לקטגוריה נפרדת. היספנים/לטינים יכולים להיות מכל גזע.
דמוגרפיה > מפקד האוכלוסין לשנת 2010

נכון למפקד האוכלוסין 2010, התגוררו בעיר 80,830 נפשות, 29,949 משקי בית ו-19,222 משפחות. צפיפות האוכלוסין הייתה 3548.3 נפשות ל-1370 קמ"ר. באותה שנה היו 32,945 יחידות דיור בצפיפות ממוצעת של 1446.2 נפשות ל-558.4 קמ"ר. ההרכב הגזעי של העיר היה 59.4% לבנים, 22.5% אפרו-אמריקאים, 0.5% אינדיאנים, 1.0% אסייתים, 13.3% מגזעים אחרים, ו-3.3% משני גזעים או יותר. היספנים או לטינים מכל גזע היוו 34.1% מהאוכלוסייה.
היו 29,949 משקי בית, מתוכם ל-36.2% היו ילדים מתחת לגיל 18 שגרים איתם, 37.0% היו זוגות נשואים שחיים יחד, ל-19.7% הייתה בעלת בית אישה ללא נוכחות בעל, ל-7.5% היה בעל בית גבר ללא נוכחות אישה. ו-35.8% לא היו משפחות. 30.3% מכלל משקי הבית היו יחידים, ול-9.7% היו מישהו בן 65 ומעלה שחי לבדו. גודל משק הבית הממוצע היה 2.67 נפשות וגודל המשפחה הממוצע היה 3.36 נפשות.
הגיל החציוני בעיר היה 33.3 שנים. 27.6% מהתושבים היו מתחת לגיל 18; 10.1% היו בין הגילאים 18-24; 27.3% היו בין הגילאים 25 ל-44; 24.2% היו בין הגילאים 45 ל-64; ו-10.7% היו בני 65 ומעלה. ההרכב המגדרי של העיר היה 49.0% גברים ו-51.0% נשים.
דמוגרפיה > מפקד האוכלוסין לשנת 2000

נכון למפקד האוכלוסין 2000, התגוררו בעיר 83,048 נפשות, 32,026 משקי בית ו-20,880 משפחות. צפיפות האוכלוסין הייתה 3630 נפשות ל-1401.6 קמ"ר. באותה שנה היו 34,139 יחידות דיור בצפיפות ממוצעת של 1492.2 נפשות ל-576.1 קמ"ר. ההרכב הגזעי של העיר היה 72.35% לבנים, 14.57% אפרו-אמריקאים, 0.41% אינדיאנים, 0.46% אסייתים, 0.08% תושבי איי הפסיפיק, 9.32% מגזעים אחרים ו-2.81% משני גזעים או יותר. היספנים או לטינים מכל גזע היוו 21.04% מהאוכלוסייה.
היו 32,026 משקי בית, מתוכם ל-31.8% היו ילדים מתחת לגיל 18 שגרים איתם, 42.9% היו זוגות נשואים שחיו יחד, ל-16.9% הייתה בעלת בית אישה ללא נוכחות בעל, ו-34.8% לא היו משפחות. 29.7% מכלל משקי הבית היו יחידים, ו־10.9% היו מישהו בן 65 ומעלה שחי לבדו. גודל משק הבית הממוצע היה 2.58 נפשות וגודל המשפחה הממוצע היה 3.23 נפשות.
בעיר האוכלוסייה התפרסה בצורה הבאה: 27.3% מתחת לגיל 18, 9.8% בין הגילאים 18 ל-24, 30.1% בין הגילאים 25 ל-44, 19.8% בין הגילאים 45 ל-64, ו-13.0% בני 65 ומעלה. הגיל החציוני היה 34 שנים. על כל 100 נשים, היו 95.3 זכרים. על כל 100 נשים בנות 18 ומעלה, היו 92.2 גברים.
ההכנסה החציונית למשק בית בעיר הייתה 35,528 דולר, וההכנסה החציונית למשפחה הייתה 42,221 דולר. לגברים הייתה הכנסה חציונית של 35,778 דולר לעומת 25,180 דולר לנשים. ההכנסה לנפש בעיר עמדה על 16,254 דולר. כ-12.0% מהמשפחות ו-14.3% מהאוכלוסייה היו מתחת לקו העוני, כולל 19.7% מאלו מתחת לגיל 18 ו-9.3% מבני 65 ומעלה.
כלכלה > מעסיקים מרכזיים

לפי העירייה, אותם עסקים המעסיקים 200 עובדים או יותר בהאמונד הם:
| # | מעסיק | # עובדים |
| --- | --- | --- |
| 1 | פרנציסקני בריאות האמונד | 2,500 |
| 2 | בתי הספר של האמונד | 2,485 |
| 3 | קזינו הורסשו | 1,866 |
| 4 | עיריית האמונד | 875 |
| 5 | Walmart | 785 |
| 6 | רכבת חגורת הנמל של אינדיאנה | 759 |
| 7 | תאגיד הישיבה ליר | 615 |
| 8 | קבוצת שירותי חוזים | 300 |
| 9 | יוניליוור | 255 |
| 10 | חברת הבנייה מוריסון | 250 |
| 11 | קרגיל | 240 |
אמנות ותרבות > מקומות היסטוריים

הנכסים הבודדים והמחוזות ההיסטוריים הלאומיים הבאים רשומים במרשם הלאומי של מקומות היסטוריים:
מורס דל פליין בית וגן
רובע המגורים ההיסטורי של פורסט-איבנהו
רובע המגורים ההיסטורי של פורסט-מוריין
רובע המגורים ההיסטורי של פורסט-סאות'ויו
הרובע ההיסטורי של גלנדייל פארק
הרובע המסחרי ההיסטורי של שדרת הוהמן
הרובע ההיסטורי של פארק אינדי-אילי
חברת ביטוח חיים נורת'ן סטייטס
המחוז ההיסטורי של פולמן-סטנדרט
המחוז ההיסטורי של רוסלנד-פורסט הייטס
מלון הדירות סאות'מור
בניין בנק המדינה של האמונד
המחוז המסחרי ההיסטורי של רחוב סטייט
בית ג'ורג' ג'ון וולף
אמנות ותרבות > ספריות ציבוריות

הספרייה הציבורית של האמונד הממוקמת ברחוב סטייט 564, כוללת את חדר ההיסטוריה המקומית של סוזן ג'י לונג. המערכת נהגה להפעיל את ה־E.B. Hayward Branch בכתובת 1212 ברחוב 172 ובכתובת 7047 בגראנד אווניו. שני הסניפים נסגרו מאז. הספרייה הציבורית של האמונד הייתה הספרייה הראשונה במדינה שהקימה איגוד מוכר, איגוד מקומי של AFSCME (הפדרציה האמריקאית של עובדי המדינה, המחוז והעיר). פטרישיה א. רובינסון הייתה הנשיאה הראשונה של איגוד הספריות.
ספורט

האמונד הפסידה לקבוצה מטאיפיי, טאיוואן בטורניר הבייסבול Little League World Series בשנת 1972.
קבוצות עבר
האמונד רולרס, קבוצה באיגוד הכדורסל האמריקאי שנוסדה ב-2006, נמכרה לבעלים של ה-Quad City Riverhawks באותה שנה. הקבוצה עברה לרוק פולס שבאילינוי ושמה שונה ל-סאוק ואלי רולרס.
האמונד סיזר אול-אמריקנס (1938–1941) והאמונד קאלומט בוקאנירס (1948–1949), היו קבוצות כדורסל מקצועיות בליגת ה-NBL. שחקן היכל התהילה של הבייסבול לו בודרו ומאמן הכדורסל של אוניברסיטת קליפורניה בלוס אנג'לס ג'ון וודן שיחקו שניהם עבור הקבוצה.
ספורט > The Hammond Pros (1920–1924)

ה-Hammond Pros הייתה אחת מקבוצות הפוטבול המקצועיות המוקדמות ביותר בארצות הברית. כאשר ליגת הפוטבול המקצועני האמריקאית הוקמה ב-1920, ה-Hammond Pros הייתה חברה בעלת זכויות בליגה, מה שהמשיך להתקיים גם כאשר הליגה שינתה את שמה ל-NFL ב-1922. עם זאת, ארבע שנים מאוחר יותר, כאשר ה-NFL החליטה לצמצם את מספר הקבוצות, היא עשתה זאת פשוט על ידי קיפול זיכיונות קטנים יותר. המקצוענים של האמונד מעולם לא שיחקו בהאמונד.
במהלך ארבע שנות קיומם של ה-Hammond Pros, ל-NFL היו תשעה שחקנים אפרו-אמריקאים, שישה מהם שיחקו עבור הקבוצה. המאמן האפרו-אמריקאי הראשון של ה-NFL היה מאמן היכל התהילה פריץ פולארד מהקבוצה.
עירייה

האמונד נחשבת לעיר לפי חוקי אינדיאנה. לכן יש לה ראש עיר ומועצת עיר בת תשעה חברים. בית העירייה של האמונד ממוקם בשדרת קולומט 5925. למועצת העיר האמונד יש ישיבות שנקבעו לימים השניים והרביעיים של כל חודש.
בקומה השנייה של בניין העירייה נמצא בית משפט עירוני, שפועל בתחום שיפוט מוגבל בתוך מחוז לייק. בית המשפט מטפל לא רק בהפרות פקודות מקומיות ובעניינים פליליים קלים מסוימים, אלא גם בחלק ניכר מתביעות גביית החובות והפינוי שהוגשו במחוז לייק.
עירייה > מועצת העיר

כל חברי מועצת העיר הם מהמפלגה הדמוקרטית.
ג'נט ונץ', נשיאה
קתרינה ד. אלכסנדר
דניאל פ. ספיטייל
מארק קלווינסקי
פיט טורס
בארי טיילר ג'וניור
וויליאם אמרסון האב
דייוויד וורפל
סקוט ראקוס
עירייה > רשימת ראשי ערים

| # | שם | תקופת כהונה | מפלגה |
| --- | --- | --- | --- |
| 1 | מרקוס טאוול | 1884–1888 | רפובליקני |
| 2 | תומאס האמונד | 1888–1893 | דמוקרטי |
| 3 | פטריק ריילי | 1893–1894 | דמוקרטי |
| 4 | פרד ר. מות | 1894–1898 | רפובליקני |
| 5 | פטריק ריילי | 1898–1902 | דמוקרטי |
| 6 | ארמאניס פ. נוטס | 1902–1904 | רפובליקני |
| 7 | לורנס בייקר | 1904–1911 | דמוקרטי |
| 8 | ג'ון ד. סמאלי | 1911–1918 | דמוקרטי |
| 9 | דניאל בראון | 1918–1925 | רפובליקני |
| 10 | אדיראן אי. טינקהאם | 1925–1930 | רפובליקני |
| 11 | צ'ארלס או. שונרט | 1930–1935 | רפובליקני |
| 12 | פרנק מרטין | 1935–1942 | דמוקרטי |
| 13 | ג'י. ברטרם סמית' | 1942–1948 | דמוקרטי |
| 14 | ורנון ס. אנדרסון | 1948–1956 | רפובליקני |
| 15 | אדוארד דוולינג | 1956–1968 | דמוקרטי |
| 16 | ג'וזף קלן | 1968–1976 | דמוקרטי |
| 17 | אדוארד ג'יי. רסקוסקי | 1976–1984 | דמוקרטי |
| 18 | תומאס מ. מק'דרמוט האב | 1984–1992 | רפובליקני |
| 19 | דוואן דדלוו | 1992–2004 | רפובליקני |
| 20 | תומאס מ. מק'דרמוט הבן | 2004–הווה | דמוקרטי |
חינוך > בתי הספר של האמונד

בתי הספר של האמונד הם חלק מרשת החינוך "בתי ספר העירוניים של האמונד" (School City of Hammond). רשת החינוך מעוגנת בחוק של מדינת אינדיאנה, שאינו תלוי בעיר האזרחית.
ביוני 2021, "בתי הספר העירוניים של האמונד" סגרה לצמיתות שני בתי ספר תיכונים בעיר: דונלד א. גאוויט וג'ורג' רוג'רס קלארק, שנפתחו לראשונה בשנות ה-30 וה-60, בהתאמה.
בתי ספר תיכוניים
אזור מרכז קריירה
תיכון האמונד
תיכון מורטון
תיכון ג'ורג' רוג'רס קלארק (נסגר 2021)
תיכון גבית (נסגר 2021)
חטיבות ביניים
חטיבת הביניים ג'ורג' רוג'רס קלארק (נסגרה 2021)
חטיבת הביניים הנרי וו. אגרס
חטיבת הביניים גביט (נסגרה 2021)
חטיבת הביניים סקוט
בתי ספר יסודיים
בית הספר היסודי קולומביה
בית הספר היסודי אדיסון
בית הספר היסודי בנג'מין פרנקלין
בית הספר היסודי וורן ג'י הרדינג
בית ספר יסודי ג'וסף הס
בית הספר היסודי וושינגטון אירווינג
בית הספר היסודי תומאס ג'פרסון
בית הספר היסודי קנווד
בית ספר יסודי לאפייט
בית הספר היסודי לינקולן
בית הספר היסודי מייווד
בית הספר היסודי מורטון
בית הספר היסודי פרנק או'באנון
בית הספר היסודי לו וואלאס
בתי ספר מיוחדים
האקדמיה למדע וטכנולוגיה של האמונד (6–12)
חינוך > בתי ספר פרטיים

מכון בישופ נול
הבית ספר הבפטיסטי העירוני
האקדמיה הצעירה הייזל
בית הספר המונטסורי לילדים
סיינט קאסימיר (בית ספר יסודי)
סיינט ג'ון בוסקו (בית ספר יסודי)
סיינט ג'ון הבפטיסטי (בית ספר יסודי)
בתי ספר קתוליים נמצאים תחת רשת החינוך "הדיוקסיה הרומית-קתולית של גארי"
סיינט קתרין מסיינה, בית ספר יסודי קתולי, נפתח לפני 1959. לפני 2009 ירדה כמות הנרשמים אליו, עם 130 תלמידים באותה שנה, ובעקבות כך מצבה הכלכלי הידרדר. בית הספר נסגר בשנת 2009.
חינוך > מכללות ואוניברסיטאות

מכללת קולומט של ג'וזף הקדוש
אוניברסיטת קפלן
אוניברסיטת פרדו צפון מערב
תשתיות > תחבורה

רוב הרחובות של האמונד פרוסים בתבנית רשת הדומה לרחובות שיקגו. בעוד רחוב מדיסון בשיקגו משמש כנקודת יחס לרחובות צפון–דרום הכתובת "1" הראשון הוסרה; זה הופך כתובות בעלות חמש ספרות באילינוי לכתובות בעלות ארבע ספרות בהאמונד. גבול המדינה משמש כנקודת יחס למספור רחובות מזרח–מערב.
ערים ועיירות אחרות בצפון מערב אינדיאנה המשתמשות במערכת המספור של האמונד הן: ווייטינג, מונסטר והיילנד. העיירה דייר גם משתמשת במערכת המספור של האמונד, אך הכתובת הראשונה שהוסרה מהרחובות הצפון–דרום הוא "2", שכן בשלב זה המספרים באילינוי מעבר לקו המדינה מתחילים במספר 2 (מספרי הרחובות של מונסטר מתחילים ב-"1" מצפון לקו דייר, מה שהופך אותם ל-5 ספרות); ומזרח שיקגו משתמשת בתעלה הממוקמת באמצע העיר כנקודת יחס מזרח-מערבית, תוך שהיא מגלמת את מערכת המספור של האמונד לרחובות צפון-דרום.
I-90 – כביש האגרה של אינדיאנה, יציאות (עובר מצפון מערב לדרום מזרח):
שדרות אינדיאנפוליס
שדרת קולומט
שדרת קליין
I-80/94 – הכביש המהיר בורמן, יציאות (עובר ממערב למזרח):
שדרת קולומט
שדרות אינדיאנפוליס
שדרת קנדי
שדרת Cline
תשתיות > תחבורה > תחבורה ציבורית

לקו הרכבת הבין עירוני - קו החוף הדרומי, יש תחנה בשדרת הוהמן בנסיעה משיקגו לסאות' בנד שבאינדיאנה. הוא מופעל על ידי ה-NICTD (מחוז התחבורה של צפון אינדיאנה).
אמטרק, תאגיד רכבות הנוסעים האמריקני, מספק שירות פעמיים ביום בשני הכיוונים, ומפעילה את רכבת הוולברין דרך תחנת האמונד-ווייטינג בין שיקגו לפונטיאק שבמישיגן, מעט צפונית לדטרויט.
נמל התעופה הקרוב ביותר לעיר הוא נמל התעופה הבינלאומי של שיקגו מידוויי במרחק של כ-25 קילומטרים בשיקגו.
הסעת האוטובוסים סופקה עד 2012 על ידי רשות האוטובוסים האזורית של צפון מערב אינדיאנה, אשר קיבלה על עצמה את האחריות ממערכת ההסעות של האמונד בשנת 2010, והקימה במקומה את מערכת ה-EasyGo Lake Transit. כל האוטובוסים של EasyGo הופסקו ב-30 ביוני 2012 עקב חוסר מימון. בנוסף, ישנה עצירה בתחנת דן רבין שבהאמונד בכמה מסלולים שיוצאים מהעיר גארי.
תשתיות > מרכזים רפואיים ובתי חולים

בית החולים היחיד בהאמונד הוא פראנסיסיאן סיינט מרגרט בריאות על גבול אינדיאנה-אילינוי, מעבר לרחוב בעיר קולומט שבאילינוי. זהו מרכז מוסמך לכאבי חזה המשרת את צפון מערב אינדיאנה ואת הפרברים הדרומיים של שיקגו. בית החולים נוסד בסוף 1898 ונקרא במקור בית החולים סנט מרגרט, מאוחר יותר התמזג עם בית החולים Our Lady Of Mercy בדייר, אינדיאנה, בשנות ה-90 והיה חלק משירותי הבריאות לשעבר של סנט פרנסיס.
תשתיות > מחייה ושירותים בסיסיים

חשמל וגז טבעי - כמעט כל החשמל והגז הטבעי המשמשים בהאמונד מיוצרים על ידי NIPSCO, חברת בת של NiSource.
מים - שירות המים עבור כמעט כל צרכני המים בעיר מסופק על ידי מחלקת המים של האמונד, שירות בבעלות המדינה המופעל על ידי העירייה.
ערים תאומות

רומניה גאלאץ, רומניה (מ-1997)